da en en en fr de da id da nb da da da da da da da da da da da sv da da da da da da nb da en en
Sejr i regnen - Svanholm Cricketklub
Tirsdag d. 28. august 2018 kl. 19:19 af Henrik Pfaff
Efter al ophidselsen i T 20-kampen forekom svanholmerne usædvanligt uoplagte, da det gjaldt kampen mod Herning hjemme to dage senere.
Hernings første tre gærdespillere sørgede for 116 for 3 på de første 28 overe blandt andet ved hjælp af en masse enere, som de prikkede rundt uden vi flyttede marken ind.
Da der var udsigt til regn ved firetiden var kampen kortet til 2 x 40 overs og deres 40 overe brugte Herning til at lave 164.
Herning har en hale, der starter med at logre allerede ved det 3-4 gærde, så da Herning fandt ud af, at de skulle til at logre var vores junior Abdullah Mahmood i gang med sine offspinnere..
Efter at Saad Ahmad (2 for 25) havde taget de to åbnere, der først skiltes ved 86, endte det med at Abdullah tog 5 for 32 – sit hidtil bedste resultat i elitedivisionen. Saud Munir tog 2 for 23 og Herning endte med 164.
Han har grund til at være stolt. Abdullah klappes ud efter sine 5 gærder mod Herning
Vi havde mistet flere gærder end vi plejede, da regnen kom ganske som vejrudsigten forudsagde kl. 16.15.
På det tidspunkt havde vi 131 for 4 gærder og skulle efter Douglas Lewis-systemet have haft 103.
Storebror Zishan Shah (41) og lillebror Hamid Shah (36) skiltes ved 83 i den 16 over. Mads Henriksen (17 not out) og Saud Munir (17) fulgte op.
Så gik den ikke længere for Zishan Shah- Monty Singh - vores tidligere spiller er keeper for Herning
og bor i København - nogen tænker ilde om sligt
Sådan sluttde det mod Herning
Holdet er ramt af usædvanlig mange afbud og skader. Saif Ahmad har spillet i Norge, Zameer Khan er på pilgrimsrejse i det fjerne østen, Wahab Hashmi er på studieophold i Australien og Jonas Henriksen er igen, igen skadet.
Det forventes, at Zameer Khan er med til DM finalen d. 9. september i Albertslund mod KB, mens Jonas næppe når at blive klar.
Når 1. holde mangler fire spillere, så går det ud over de lavere hold og det ses.
2. holdet spillede aldeles utilfredsstilende ved gærdet mod Ishøj II, selv de mange ”afløsere” taget i betragtning.
Det foregik samtidigt med vores 1. hold på vores bane 2 og der er 112 aldeles utilfredsstillende.
Den yngste bror Ahmad (de ældre er Saif og Saad) var topscorer med 30, men svinder med sit spil. Han har nu scoret omkring 25 5 kampe i træk, hvorefter han slår den op i luften og på et eller andet tidspunkt er der en, der griber det. Ærgerligt for hans talent er ikke mindre end brødrenes. Said Alam og Musa Mahmood hver 21. Said Alam med sine spinnere tog 3 for 23, da Ishøj passerede for 5 gærder.
Said Alam slår til og gribes ud
Tredieholdet tabte stort (209-91) til Frem i Valby Idrætspark, hvor der var højt græs og stort set ingen streger- man genkender Københavns Idrætsanlæg) - men fører faktisk fortsat 3. division øst, så man må konkludere, at holdet har haft bedre dage.